open-index/open-wikipedia-markdown huggingface dataset:
Melilla

**Melilla**, (po arabsky: **مليلة**, a po tamazightsky (berberský jazyk): **Tamlit**) je španielska enkláva a prístav v severnej Afrike, v Maroku. Územie je súčasťou španielskej provincie Malaga. Pred vstupom Španielska do EÚ bola Melilla slobodný prístav.

## Geografia
Melilla susedí len s Marokom (dĺžka hranice 9,6 km) a Stredozemným morom. Mesto pozostáva zo starého mesta s hradbami, ktoré je na polostrove, a modernej časti na juhu a západe.

## Súčasnosť
Melilla, rovnako ako Ceuta, sú jedinými európskymi územiami priamo na africkom kontinente. Melilla je pred utečencami chránená trojmetrovým dvojitým plotom v dĺžke sedem kilometrov so strážnymi vežami. Napriek tomu sa množstvo Afričanov každoročne pokúša do nej dostať a odtiaľ priamo do Európy.

## História
Mesto bolo založené Feničanmi (*Rusadir*), neskôr patrilo fenickým Púnom (Kartágo), Rímskej ríši (provincia *Mauretania Tingitana*), Vizigótom, Byzantskej ríši, Vandalom, Arabom a Berberom a od roku 1497 Španielsku. Vzbura španielskych dôstojníkov v tunajšej pevnosti v roku 1936 bola začiatkom španielskej občianskej vojny.

Keď Maroko získalo nezávislosť od Francúzska a Španielska (2. marec 1956, španielske enklávy: mesto Tanger 29. október 1956, enkláva Ifni v roku 1969) požadovalo aj pripojenie enkláv Melilla a Ceuta a niekoľkých malých ostrovov (Perejil, Penon de Velez de la Gomera, Penon de Alhucaimas, Ostrovy Chafarina), čo však Španielsko odmietlo, napriek tomu, že samo požaduje britskú enklávu Gibraltár od Spojeného kráľovstva.

## Národnosti a náboženstvá
80% obyvateľov sú Španieli, zvyšok väčšinou Maročania. Španieli sú prevažne rímskokatolíckeho vierovyznania, Maročania sú moslimovia.

## Ekonomika
Hlavným zdrojom obživy je rybárstvo, lodiarstvo, pílenie dreva, ale aj turistika a európska a španielska podpora.

## Iné projekty

## Externé odkazy
* Španielske severoafrické enklávy


Kategória:Afrika
Kategória:Exklávy
Zoznam Messierových objektov

## Polohy objektov Messierovho katalógu na oblohe

frame|center|Hviezdna mapa s objektmi Messierovho katalógu.

## Referencie



Messierove objekty
Tomáš Hanák

**Tomáš Hanák** (* 27. marec 1957, Kremnica) je český herec.

V detstve veľa cestoval, s rodičmi strávil dva roky na Kube. Od roku 1977 pôsobí v divadle Sklep ako herec i autor. Hral vo viacerých českých filmoch, reklamách a programoch hlavne v Českej televízii. V roku 2005 hral aj v hollywoodskom filme Kliatba bratov Grimmovcov.

Je ženatý, má tri deti.

## Filmografia
* 1984: *[[Poklad hraběte Chamaré]]* (Václav Horák)
* 1987: *[[Bony a klid]]* (Hary)
* 1988: *[[Kopytem sem, kopytem tam]]* (Pepe)
* 1988: *[[Pražská pětka]]* (tramp)
* 1990: *[[Kouř]]*
* 1991: *[[Mi Pražané mi rozumějí]]*
* 1992: *[[Don Gio]]* (Kristus)
* 1992: *[[Trhala fialky dynamitem]]* (René)
* 1993: *[[Špendlík na motýla]]* (Jánošík)
* 1993: *[[Žiletky]]* (Míra)
* 1994: *[[Díky za každé nové ráno]]* (Lesik)
* 1994: *[[Nesmrteľná milenka]]* [Immortal Beloved], r. Bernard Rose, USA
* 1995: *[[Válka barev]]* (Walter)
* 1996: *[[Kamenný most (film)|Kamenný most]]* (Tomáš)
* 1996: *[[Král Ubu]]* (posol Renský)
* 1997: *[[Zdivočelá země]]* (1. Štb)
* 1998: *[[Pasti, pasti, pastičky]]* (Petr)
* 2000: *[[Cesta z  města]]* (Honza)
* 2000: *[[Otesánek]]*
* 2001: *[[Rebelové]]* (Otec)
* 2003: *[[Mazaný Filip]]* (Phil Marlowe)
* 2003: *[[Zostane to medzi nami]]* (*D. J. Tomáš H.*)
* 2005: *[[Skřítek]]* (matikár)
* 2005: *[[Kliatba bratov Grimmovcov]]* (*Angelikin otec*)
* 2005: *[[Doblba!]]* (Manuel) 
* 2005: *[[The Fine Art of Love: Mine Ha-Ha]]*, r. John Irvin, Taliansko-Veľká Británia-ČR 
* 2006: *[[Prachy dělaj člověka]]*
* 2007: *[[GYMPL]]*
* 2014: *[[Láska na vlásku]]* (*Kráľ Ján*)

Kategória:Českí divadelní herci
Kategória:Českí filmoví herci
Kategória:Českí televízni herci
Kategória:Českí skauti
Kategória:Osobnosti z Kremnice
Zuzana Norisová

**Zuzana Norisová** (* 24. január 1979, Malacky) je slovenská herečka a speváčka. Sestra herečky a speváčky Sone Norisovej. 

## Životopis
Vyštudovala hudobno-dramatický odbor na konzervatóriu v Bratislave. Po štúdiu začala hosťovať v Divadle Andreja Bagara v Nitre. 

V roku 2000 odišla do Prahy. Získala hlavnú postavu vo filme *[[Rebelové]]*. K filmu naspievala aj niekoľko piesní. 

Vo voľnom čase najradšej tancuje a stará sa o svoj byt a mačky. 

S dlhoročným partnerom, hercom Ondrejom Kovaľom má 2 dcéry.

## Filmografia
### Filmy
* 2001: *[[Rebelové]]* (Tereza)
* 2004: *Milenci a vrazi* (Jana Rybářová)
* 2010: ''Panelák'' (Katka Poláková)
* 2012: *Tak fajn*
* 2013: *Bella Mia*
* 2014: *Tři bratři*
* 2014: *Život a doba soudce A. K.* (TV seriál)
* 2014: *Hodinový manžel* (Petra Prušinová)
* 2019: *[[Šťastný nový rok]]*
* 2021: *Šťastný nový rok 2: dobro došli*

### TV seriály
* 2001: *Strážce duší*
* 20062007: *Letišťě* (Petra Antlová)
* 20092010: *Přešlapy* (Radka Bendová)
* 2010: *[[Dokonalý svet]]* (Iveta Urbanová)
* 2010: *Nesmrtelní*
* 2015: *Vinaři II* (Monika)
* 2017: – 2019: ''Prázdniny (seriál)'' (Marika Jančíchová)
* 2018: ''Milenky'' (Michaela)
* 2022: ''Druhá šanca'' (vrchná sestra)

## Diskografia, kompilácie
* 2000: *Soľ nad zlato - Rozprávky s Markízou* - Forza Music 
* 2001: *Various Artists - Rebelové* (soundtrack) - Supraphon

## Referencie

## Externé odkazy
* Stránka o Zuzane Norisové - www.zuzananorisova.wz.cz 
* ČSFD.cz - Zuzana Norisová (česky) 
* ČFN.cz - Zuzana Norisová (česky) 
* FDb.cz - Zuzana Norisová (česky)
* IMDb.com - Zuzana Norisová (anglicky)

Kategória:Slovenské filmové herečky
Kategória:Slovenské televízne herečky
Kategória:Slovenské speváčky
Kategória:Slovenskí vegetariáni
Kategória:Žijúci ľudia
Kategória:Osobnosti z Malaciek
UK

**UK** môže byť:
* skratka: *United Kingdom*, pozri Spojené kráľovstvo
* skratka vysokej školy:
** *Univerzita Karlova*, pozri Karlova univerzita
** Univerzita Komenského v Bratislave
** University of Kentucky, univerzita v Lexingtone v štáte Kentucky v Spojených štátoch
** Universidad Argentina John F. Kennedy, univerzita v Buenos Aires v Argentíne
** Université Kongo, univerzita v Konžskej demokratickej republike
* skratka: *Universala Kongreso de Esperanto*, pozri Svetový kongres esperanta
* skratka: *Unknown*, skratka používaná v niektorých dočasných vedeckých názvoch pre neznáme látky (napr. UK-001 pre prvú nepomenovanú látku v danej práci)
* v letectve:
** prefix v kódoch ICAO pre letiská na Ukrajine (napr. UKBB – Medzinárodné letisko Boryspiľ), pozri pod Zoznam kódov letísk ICAO
** kód IATA pre leteckú spoločnosť Vistara
* skratka: *Universiteitskrant*, bývalý týždenník Rijksuniversiteit Groningen, pozri *[[Universiteitskrant]]*
* v hudbe:
** britská hudobná skupina, pozri U.K. (hudobná skupina)
** album skupiny U.K. z roku 1978, pozri ''U.K.'' (album)

**Uk** môže byť:
* kód ISO 639-1 pre ukrajinčinu
* písmeno v ranej cyrilike (Ѹ, ѹ), pozri Uk (cyrilika)

## Pozri aj
* .uk, internetová národná doména najvyššej úrovne pre Spojené kráľovstvo
Pláž (film)

***Pláž*** je film z roku 2000, ktorý režíroval Danny Boyle.
Časti filmu boli nakrútené na thajskom ostrove Ko Phi Phi Lee.

## Dej filmu

Američan Richard pricestuje na dovolenku do Thajska. Túži po dobrodružstve. V hoteli kde býva, nájde párik Francúzov, ktorým navrhne cestu na povesťami opradený ostrov, vraj raj na Zemi.

## Externé odkazy
*
*
*Oficiálna stránka filmu 

Kategória:Britské filmy
Kategória:Filmy USA
Kategória:Filmy podľa názvu
Kategória:Filmy z 2000
Alžbeta Stanková

**Alžbeta Stanková** (* 31. marec 1979, Bratislava) je slovenská herečka.

V roku 1997 ukončila nemecké gymnázium. V roku 1998 nastúpila na konzervatórium, odbor hudobno dramatický. Od roku 1998 pôsobí v Radošinskom naivnom divadle. V rokoch 1999 – 2001 pôsobila v muzikáli Pomáda v réžii Jána Ďurovčíka. 

## Filmografia
* 1995  *Škriatok* (seriál)
* 2001: *[[Rebelové]]* (Bugyna)
* 2009: *Peklo s princeznou* (Muribana)
* 2009: *[[Ako som prežil]] - To dieťa nie je moje!*
* 2009-súčasnosť: *[[Panelák (seriál)|Panelák]]*
* 2009: *Přešlapy*
* 2009: *Vyprávěj*
* 2010: *Doktor od jezera Hrochů*
* 2010: *Zrcadlo*
* 2010: *[[Keby bolo keby]]*
* 2016: *Ohnivý kuře*
* 2020: *[[Nový život (seriál)|Nový život]]* (seriál)

Kategória:Slovenské divadelné herečky
Kategória:Slovenské filmové herečky
Kategória:Slovenské televízne herečky
Sombrérová galaxia

**Sombrérová galaxia** (tiež známa ako **Špirálová galaxia M104**, **Messierov objekt 104**, **Messier 104**, **M 104**, **H1.43** alebo **NGC 4594**) je špirálová galaxia v súhvezdí Panna. Objavená bola koncom 18. storočia. 11. mája 1781 ju Charles Messier pripísal do svojej súkromnej kópie Messierovho katalógu po jej prvom publikovaní a opísaní ako „veľmi matná hmlovina“. Tento objekt označil za objav Pierre Méchain vo svojom liste z 6. mája 1783. Nezávisle ju tiež objavil britsko-nemecký astronóm William Herschel 9. mája 1784.

## Všeobecné informácie
Galaxia M104 leží v súhvezdí Panna. Je vzdialená približne 28 miliónov svetelných rokov, čo je bližšie ako kopa galaxií v Panne, za ktorého súčasť sa nepovažuje. Je to špirálovitá galaxia 8. magnitúdy typu Sa alebo Sb, dostatočne matná na to, aby bola voľným okom neviditeľná, no dobre viditeľná s použitím malého ďalekohľadu. Na oblohe má veľkosť približne jednej pätiny priemeru Mesiaca. Priemer M104 sa uvádza v rozsahu 50 000 až 140 000 svetelných rokov a dosahuje hmotnosť 800 miliárd hmotností Slnka. Má rozľahlé, svetlé jadro, nezvyčajne veľkú stredovú vypuklinu a nápaditú *prachovú uličku* čiže pás prachu v galaktickom disku. Pretože ju vidíme zboku, dodáva jej to, spolu s týmito znakmi, vzhľad mexického klobúka, preto dostala názov Sombrérová galaxia.

M104 má tiež veľmi dobre osídlený systém guľových hviezdokôp, prinajmenšom s niekoľkými stovkami viditeľnými pomocou veľkých ďalekohľadov. Ich celkový predpokladaný počet je najmenej 2 000, čo je oveľa viac ako tých, ktoré obiehajú našu Galaxiu. Posledné fotografie ukazujú, že galaxia má veľmi dlhé galaktické halo.

V roku 1912 Vesto Slipher objavil, že M104 má veľký červený posun. Z toho sa vypočítalo, že sa M104 od Zeme vzďaľuje rýchlosťou približne 1 000 kilometrov za sekundu - čo je rýchlosť príliš vysoká pre hociktorý objekt v našej Galaxii. Toto bola jedna z prvých silných stôp vedúcich k záveru, že M104 nie je hmlovina, ako sa vtedy myslelo, a že sa vesmír rozpína vo všetkých smeroch.

## Galéria

Image:M104 ngc4594 sombrero galaxy hi-res.jpg
Image:M104 3.6 4.5 8.0 microns spitzer.png
Image:Ssc2005-11a.jpg


## Iné projekty

Kategória:Špirálové galaxie
Kategória:Messierove objekty
Kategória:NGC objekty
Kategória:Súhvezdie Panna
0042407
Kategória:MCG objekty
293
Kategória:Astronomické objekty objavené v roku 1781
Prstencová hmlovina

**Prstencová hmlovina** (tiež známa ako **Prstenec**, **M57**, **Messierov objekt 57** alebo **NGC 6720**) je jedna z najznámejších planetárnych hmlovín. Leží v súhvezdí Lýra. Na oblohe sa nachádza asi v polovičnej uhlovej vzdialenosti medzi hviezdami beta Lyrae (Sheliak) a gama Lyrae (Sulafat). 

## Všeobecné informácie
Patrí medzi najznámejšie a najlepšie rozoznateľné príklady planetárnej hmloviny. Je vzdialená okolo 2 300 svetelných rokov od Zeme (alebo 0,7 kpc) a objavil ju Antoine Darquier de Pellepoix v roku 1779. Jej priemer je 0,75 svetelného roka.

Je pomerne jasná (zhruba 9 magnitúd) a možno ju uvidieť aj v menšom ďalekohľade s priemerom objektívu 8 cm. Na rozoznanie tvaru prstenca však potrebujeme minimálne 15-centimetrový ďalekohľad. Z rozloženia prachových zhustnutí okolo žiariaceho prstenca usudzujeme, že hmlovina nemá tvar gule, ale valca, do ktorého zo Zeme hľadíme priamo zhora. Jej jednoduchý vzhľad je teda spôsobený len perspektívou. Tento valcovitý oblak plynu vyvrhla umierajúca hviezda, ktorej skolabované jadro doteraz žiari v centre hmloviny ako biely trpaslík jasnosti 14 - 15 magnitúd. Neuvidíme ho však menším ako 30-centimetrovým ďalekohľadom. 

Modrý horúci plyn v blízkosti centrálnej hviezdy ustupuje vo väčších vzdialenostiach chladnejšiemu zelenému ionizovanému kyslíku. Na samom okraji je najchladnejší červený vodík. 

Hmlovina sa rozpína rýchlosťou asi 19 km/s. Rozpínanie sa začalo asi pred 6 000 až 20 000 rokmi. 

Tvarom podobná je aj Južná prstencová hmlovina, známa aj pod názvom Osmičková hmlovina.

## Pozri aj
* Zoznam Messierových objektov

## Zdroj
* 

## Iné projekty

Kategória:Planetárne hmloviny
Kategória:Messierove objekty
Kategória:Súhvezdie Lýra
Kategória:Astronomické objekty objavené v roku 1779
Hrom

**Hrom** je sprievodný akustický jav blesku. Spôsobuje ho rýchle rozpínanie a zmršťovanie vzduchu zapríčinené vysokou teplotou prechádzajúceho elektrického výboja, ktorá môže dosahovať 8 až 33 000 °C.

Pomocou hromu sa dá vypočítať približná vzdialenosť búrky a to tak, že vynásobíme počet sekúnd od záblesku po zahrmenie rýchlosťou šírenia zvuku vo vzduchu -- 330 metrov za sekundu (napríklad 5 sekúnd × 330 metrov = 1 650 metrov).

Hrom má aj veľkú symbolickú hodnotu a to najmä pre staroveké a primitívne spoločenstvá. Bol považovaný za boží hlas (Starý zákon).

* Indiáni ho považovali za bitie krídiel hromového vtáka.
* Germáni si ho vysvetľovali ako úder Thorovho kladiva *mjölnira*, ktorým zaháňal obrov.
* Číňania mali viacero predstáv. Smiech Nebies, nadprirodzené vírenie bubnov, hnev červenovlasých démonov, alebo hrmot kolies vozov prevážajúcich mŕtve duše po Nebesiach.
* Jednonohých bohov vládnucich hromu mali Aztékovia (Tezcatlipoca) i Mayovia (Hurakán).
* V starom Grécku vládol hromu aj blesku Zeus.
* Rímskym hromom a bleskom vládol Jupiter.
* U Slovanov to bol Perún (Parom).
* Japonci majú červeného boha Raidžina, zobrazovaného s ôsmimi bubnami.

## Iné projekty

Kategória:Meteorológia
Tatra banka (historická)

**Tatra banka** (do 1920 *Hornouhorská banka Tatra*) bola obchodná banka na Slovensku od roku 1884 do roku 1948. 

V roku 1884 prišiel Rudolf Krupec s plánmi založiť v Uhorsku slovenskú banku. Vo februári 1885 bola založená Hornouhorská banka Tatra. Po roku 1918 sa Tatra banka stala bankou s najväčším počtom pobočiek na Slovensku.

V roku 1924 mala banka 44 pobočiek. Po druhej svetovej vojne mala 40 pobočiek a 8 expozitúr.

V roku 1945 bola znárodnená a v roku 1948 zlúčená so Slovenskou bankou, vtedy druhou najväčšou bankou na Slovensku. Inštitúcia bola pomenovaná ako Slovenská Tatrabanka (bez medzery medzi slovami Tatra a banka). V roku 1950 po vzniku centralizovanej Štátnej banky československej bola do nej Slovenská Tatrabanka včlenená.

## Referencie

Kategória:Banky na Slovensku
Kategória:Dejiny Slovenska
Kategória:Zaniknuté podniky na Slovensku
Kategória:Zaniknuté peňažné ústavy na Slovensku
Motýlia hviezdokopa

**Motýlia hviezdokopa** (tiež známa ako **Krása neba**, **Otvorená hviezdokopa M6**, **Messierov objekt 6** alebo **NGC 6405**) je jasná otvorená hviezdokopa v súhvezdí Škorpión. Objavil ju Giovanni Batista Hodierna ešte pred rokom 1654.

Svojím tvarom pripomína motýľa s otvorenými krídlami. Za bezmesačnej noci je možné vidieť ju triédrom, dokonca aj divadelným ďalekohľadom, v ktorom sa javí ako bledá hmlistá škvrna. Zaberá na oblohe oblasť o veľkosti Mesiaca. Na priemere 20 až 25 oblúkových sekúnd sa nachádza asi 70 hviezd, ich celkový počet je takmer 100. Jej najjasnejšie hviezdy dosahujú 7. a 6. magnitúdu. Jej skutočný priemer je 20 ly, vek okolo 50 miliónov rokov a je od nás vzdialená 2 000 ly. Spolu s uhlovo blízkou hviezdokopou M7 patrí medzi najpozoruhodnejšie otvorené hviezdokopy, aké môžeme pozorovať na oblohe zo strednej a južnej Európy. 

## Pozri aj
* Zoznam Messierových objektov

## Zdroj
* 

## Iné projekty

Kategória:Otvorené hviezdokopy
Kategória:Messierove objekty
Kategória:Súhvezdie Škorpión
Kategória:Astronomické objekty objavené v roku 1654
3518354
M6

**M6** môže byť:
* otvorená hviezdokopa M6,
* model protitankového vozidla M6 Fargo,
* metrický závit M6,
* diaľnica M6 v Maďarsku,
* diaľnica M6 v Írsku,
* diaľnica M6 vo Veľkej Británii,
* francúzska televízna stanica M6.
SWIFT

**SWIFT** (z angl. **Society for Worldwide Interbank Financial Telecommunication** = *Spoločnosť pre celosvetovú medzibankovú finančnú telekomunikáciu*) je spoločnosť (organizácia), ktorá prevádzkuje celosvetovú sieť, pomocou ktorej dochádza k elektronickej výmene správ o finančných transakciách medzi bankami a ďalšími finančnými inštitúciami.

V decembri roku 2001 združovala viac ako 9 000 finančných inštitúcii zo 209 krajín a podľa odhadov táto sieť denne prenesie platobné správy, ktorých priemerná celková výška je viac ako 6 000 000 000 000 (6 biliónov) amerických dolárov.

Centrála spoločnosti SWIFT sa nachádza v La Hulpe neďaleko Bruselu.

Spoločnosť bola založená v Bruseli v roku 1973 239 bankami z 15 krajín a začala s definovaním spoločného jazyka pre finančné transakcie a systémy spracúvajúce zdieľané finančné údaje.
Jeho základy boli položené v roku 1975 a prvá správa bola poslaná v roku 1977.

## Externé odkazy
* Oficiálne stránky SWIFT
* kompletná databáza SWIFT kódy 
* Poskytovateľ SWIFT služieb na Slovensku a v Česku

Kategória:Platobné systémy
Lagúna (hmlovina)

**Lagúna** (iné názvy: **Messier 8**, **M 8**, **NGC 6523**) je oblasť HII v súhvezdí Strelec. Patrí k najznámejším hmlovinám v Strelcovi a najjasnejším hmlovinám oblohy. Objavil ju Guillaume Le Gentil v roku 1747.

Má jasnosť takmer 5 magnitúd a preto ju možno za výnimočne dobrých pozorovacích podmienok vidieť i voľným okom. Dobre viditeľná je už v triédri. Lagúna obklopuje veľmi mladú hviezdokopu starú asi 2 milióny rokov, v ktorej väčšina hviezd je taká jasná, že ich možno vidieť aj voľným okom. Táto hviezdokopa s označením NGC 6530 budí hmlovinu k žiareniu.

## Hmlovina
Hmlovina dostala pomenovanie „Lagúna“ na základe pásu prachu naľavo od stredu hviezdokopy. Svetlý zhluk plynu a prachu v strede hmloviny je známy ako hmlovina *Presýpacie hodiny* (nezamieňať s hmlovinou Presýpacie hodiny v súhvezdí Mucha). Obrovská majestátna hmlovina Lagúna je domovom mnohých mladých hviezd a horúcich plynov. Celkovú hmotnosť hmloviny odhadujeme na 3 200 hmotností Slnka a jej uhlový rozmer je 60´ × 35´. Táto hmlovina je od nás vo vzdialenosti 5 000 ly a vzďaľuje sa od nás rýchlosťou 11 km/s.

V hmlovine je množstvo globulí, čo dokazuje, že v nej stále vznikajú ďalšie nové hviezdy. Globuly sú tmavé prachové zhustenia, malé v porovnaní s materskou hmlovinou, ale stále 1 000-krát väčšie než planetárna časť slnečnej sústavy. V Lagúne sa rodia hviezdy a niektoré z nich aj s planetárnou sústavou. Obklopujú ich totiž tzv. protoplanetárne disky, z ktorých sa časom vyvinú planetárne sústavy. Na povrchu tmavých stĺpov hmloviny prebieha tzv. fotónová erózia, čiže rozohrievanie, vyparovanie a ionizácia chladných plynov a prachu v stĺpoch. Ultrafialové žiarenie hviezd zahrieva tmavé prachové oblaky a ionizuje vodík v nich.

## Centrálna hviezdokopa
Len pred niekoľkými miliónmi rokov v hmlovine vznikla otvorená hviezdokopa NGC 6530, ktorej mladé hviezdy ukazujú svoju vysokú teplotu modrou žiarou. Necelá stovka hviezd vo hviezdokope má spektrálne typy O a B, medzi ktorými prevažuje horúca hviezda označená 9 Sagittarii, ktorá je spektrálneho typu O5e a jasnosti 6,8 magnitúd. Predovšetkým ona budí hmlovinu k žiareniu a jej silný hviezdny vietor uvádza hmlovinu do prudkého vírivého pohybu. Hviezdokopu objavil Giovanni Batista Hodierna v roku 1654 a nezávisle od neho John Flamsteed v roku 1680.

## Galéria

Image:M008 NGC 6523 Lagoon nebula.jpg|
ImAGE:Lagoon-Nebula-16-06-2002.jpeg


## Zdroj
* 

## Pozri aj
* Zoznam Messierových objektov
* Zoznam NGC objektov

## Iné projekty

Lagúna
Lagúna
Kategória:Súhvezdie Strelec
Kategória:Astronomické objekty objavené v roku 1654
3517674
Acta Eruditorum Pannonicae res et eventus naturales ac morbus patriae exponentis

**Acta Eruditorum Pannonicae res et eventus naturales ac morbus patriae exponentis** (*Listy vzdelancov Uhorska, vysvetľujúce prírodné veci a javy, ako aj dedičné choroby*) bol časopis, ktorý plánoval v Nemecku vydávať Daniel Fischer.

Časopis mal byť rozdelený na štyri triedy (classis). Prvé dve mali obsahovať príspevky o prírodných veciach a javoch, tretia o chorobách, štvrtá o chémii, matematike a hospodárstve. Daniel Fischer v auguste roku 1730 vydal leták, v ktorom tvrdil, že časopis začne vychádzať od l. januára 1731 - a to dva razy do roka - s prílohou (Appendix). Spolupracovníkmi časopisu sa Fischerovi mali stať piati lekári a prírodovedci. Časopis však nevyšiel, lebo sa preň nepodarilo získať vydavateľa.

Kategória:Slovenské novinárstvo
Bohuslav Nosák

**Bohuslav Timotej Ignác Nosák-Nezabudov** (* 3. február 1818, Tisovec† 5. apríl 1877, Sabinov) bol redaktor Slovenských národných novín.

Evanjelický kňaz, notár, romantický básnik, prekladateľ, publicista, redaktor, autor historických próz a cestopisov. Narodil sa 3. februára 1818 v malohontskom Tisovci do učiteľskej rodiny Andreja Nosáka a jeho manželky Márie rodenej Kováčovej. Do školy chodil v Čiernej Lehote. Študoval na gymnáziu v Dobšinej, na lýceu v Levoči, teológiu v Bratislave, kňazské skúšky skladal u P. Jozefiho. Bol považovaný za najlepšieho redaktora novín hneď po Ľudovítovi Štúrovi.

Patril v Levoči medzi najhorlivejších členov a funkcionárov tamojšieho študentského Ústavu československého, založeného roku 1837 profesorom Michalom Hlaváčkom. Už ako študent levočského lýcea bol prispievateľom Kuzmányho Hronky a pražských Květov a Včely. Jeho básnické príspevky nájdeme v almanachu levočských študentov v Jitřenke (1840).

Počas svojich štúdií na ev. lýceu v Bratislave od roku 1838 bol jedným z najhorlivejších stúpencov Ľudovíta Štúra. Ako člena cestovateľského spolku ho vyslali počiatkom štyridsiatych rokov na Zakarpatskú Ukrajinu, o ktorej uverejnil okrem iného v Orle tatranskom (18451846) bystrú a hodnotnú reportáž *Listy z neznámej zeme*. Roku 1842 sa zúčastnil vydania prvého ročníka Hurbanovej Nitry.

Istý čas pobudol ako ev. kaplán v Liptovskom Mikuláši a potom v Pešti. Odtiaľto písal roku 1844 Stankovi Vrazovi do Záhrebu a rokoval s ním o svojom odchode k južným Slovanom, čo sa však nakoniec neuskutočnilo.

Nosák bol veľmi vzdelaným človekom. Ovládal viacero rečí. Jeho bohatá prekladateľská činnosť po revolúcii svedčí, že v redakcii bol Štúrovi platným pomocníkom. Písal básne, povesti, literárne kritiky a prekladal zo zahraničných literatúr. Prispieval do Nitry, Orla tatranského, Slovenských národných novín, Priateľa ľudu, slovom pracoval na všetky strany.

## Literatúra
* 

## Iné projekty

## Externé odkazy
* Záznam o narodení a krste v matrike – evanjelická farnosť v Tisovci; pokrstený ako Timotheus Ignatius Noszak
* Záznam o úmrtí – záznam číslo 11
* 
* 
* 
* 
* Plné texty diel B. Nosáka-Nezabudova

Kategória:Slovenskí novinári
Kategória:Slovenskí evanjelickí kňazi
Kategória:Slovenskí notári
Kategória:Slovenskí básnici
Kategória:Slovenskí prekladatelia
Kategória:Slovenskí redaktori
Kategória:Slovenskí prozaici
Kategória:Slovenskí literárni kritici
Kategória:Osobnosti z Tisovca
John Grisham

**John Grisham** (* 8. február 1955, Jonesboro, Arkansas, USA) je americký spisovateľ románov z právnického prostredia. Úspech mu priniesol už jeho druhý román *[[Firma (román)|Firma]]*, ktorý bol sfilmovaný v hlavnej úlohe s Tomom Cruisom.

## Život
John Grisham je absolventom Mississippskej univerzity a slávnej Old Miss Law School. Dve volebné obdobia bol členom mississippskej Snemovne reprezentantov. Bohatá právnická a politická prax mu poskytla množstvo tém na literárnu tvorbu. Keď mu v roku 1989 vyšiel prvý román *[[Kedy zabiť]]* (*A Time to Kill*), jeho meno ešte nikomu nič nehovorilo. V roku 1991 vyšiel jeho druhý román *[[Firma (román)|Firma]]* a v roku 1992 román *[[Prípad Pelikán]]*, ktoré mali u čitateľov obrovský úspech. Niektoré jeho romány boli sfilmované.

## Bibliografia
*1989 - *A Time to Kill*
*1991 - *The Firm*
*1992 - *The Pelican Brief*
*1993 - *The Client*
*1994 - *The Chamber*
*1995 - *The Rainmaker*
*1996 - *Runaway Jury*
*1997 - *The Partner*
*1998 - *The Street Lawyer*
*1999 - *The Testament*
*2000 - *The Brethren*
*2001 - *A Painted House]'
*[[2002]] - *Skipping Christmas*
*[[2002]] - *The Summons*
*[[2003]] - *The King of Torts*
*[[2003]] - *The Bleachers*
*[[2004]] - *The Last juror*
*[[2005]] - *The Broker*
*[[2006]] - *Innocent Man*
*[[2007]] - *Playing for Pizza*
*[[2008]] - *The Appeal*
*[[2009]] - *The Associate*
*[[2009]] - *Ford County*
*[[2010]] - *Theodore Boone: Kid Lawyer* (*román pre mládež*)
*[[2010]] - *The Confession*
*[[2011]] - *Theodore Boone: The Abduction* 

===Po slovensky===
*[[1993]] - *Firma* (*The Firm*)
*[[1993]] - *Prípad Pelikán* (*The Pelican Brief*)
*[[1994]] - *Klient* (*The Client*)
*[[1994]] - *Kedy zabiť* (*A Time to Kill*)
*[[1996]] - *Cela smrti* (*The Chamber*)
*[[1996]] - *Čarodejník* (*The Rainmaker*)
*[[1997]] - *Porota* (*Runaway Jury*)
*[[1998]] - *Partner* (*The Partner*)
*[[1998]] - *Advokát chudobných* (*The Street Lawyer*)
*[[1999]] - *Testament* (*The Testament*)
*[[2000]] - *Bratstvo* (*The Brethren*)
*[[2001]] - *Maľovaný dom* (*A Painted House*)
*[[2002]] - *Také nezvyčajné Vianoce* (*Skipping Christmas*)
*[[2002]] - *Sudca* (*The Summons*)
*[[2003]] - *Kráľ odškodného* (*The King of Torts*)
*[[2004]] - *Tribúny* (*The Bleachers*)
*[[2004]] - *Zoznam* (*The Last Juror*)
*[[2005]] - *Maklér* (*The Broker*)
*[[2007]] - *Nevinný* (*Innocent Man*)
*[[2009]] - *Odvolanie* (*The Appeal*)
*[[2009]] - *Hra o pizzu* (*Playing for Pizza*)
*[[2009]] - *Spoločník* (*The Associate*)
*[[2010]] - *Mississippské poviedky* (*Ford County*)
*[[2011]] - *Priznanie* (*The Confession*)
*[[2012]] - *Advokáti* (*The Litigators'')

## Externé odkazy
* Oficiálna stránka


Kategória:Spisovatelia USA
Kategória:Osobnosti z Arkansasu
Orol tatránski

**Orol tatránski** (iné zápisy: pôvodne **Orol Tatránsky**, v súčasnom pravopise **Orol tatranský**) bola literárna resp. literárno-náučná príloha *[[Slovenskje národňje novini|Slovenských národných novín]]*, ktorá vychádzala od 1. augusta 1845 do 6. júna 1848, najskôr týždenne, potom každý druhý týždeň. Zámerom hlavného redaktora novín Ľudovíta Štúra bolo v prílohe podávať obraz o stave slovenskej národnej kultúry (najmä literárneho života), pokladajúc ju za neoddeliteľnú súčasť procesu formovania moderného slovenského národa.

## Koncepcia
Ľ. Štúr v *[[Ohlas o Slovenskích národňích novinách a Orlovi tatranskom|Ohlase o Slovenských národných novinách a Orlovi tatránskom]]*, vydanom 15. júna 1845 v Prešporku (Bratislave), charakterizoval koncepciu *Slovenských národných novín* tak, že zatiaľ čo vlastné noviny mali obsahovať *„čiastku* [...] *politickú“*, Orol tatránsky mal tvoriť *„čiastku* [...] *hlavne historickú“* a *„poučenlivé so zábavnými vecami spojovať“*. Konkrétne mal obsahovať:

Tento rozvrh sa Ľ. Štúr spolu s redaktormi Petrom Kellnerom-Hostinským, Bohuslavom Nosákom, Ján Štúr a Mikulášom Dohnánym snažil dodržiavať, čo však nebolo vždy možné vzhľadom na obmedzený rozsah i problémy so zaobstarávaním rukopisov. Preto nevznikli stále, pravidelné rubriky. V prvom ročníku *Orla tatranského* bývali nepravidelné rubriky *Poviedky o mužoch veľkých*, *Rozličné správy*, *Slovanské správy*, *Ohlasy* a pod., v druhom ročníku *Prehľad časopisov*, *Rozličnosti*, *Obyčaje*, *Hry a zábavy Slovákov*, *Anekdoty* a v treťom ročníku pribudli nové rubriky *Dopisovateľ*, *Slovesnosť*, *Recenzie novovyšlých kníh* a domáce spravodajstvo pod názvom *Slovenský život*. 

## Vydávanie
Príloha začala vychádzať v Bratislave 1. augusta 1845. Jej prvý ročník sa skončil 30. júna 1846. Druhý sa začal 10. júla 1846 a skončil sa 22. júna 1847. Tretí ročník sa začal 9. júla 1847 a skončil sa 6. júna 1848. Dovedna teda v troch ročníkoch vyšlo 97 čísel na 774 stranách. *Orol tatránski* zanikol v revolučnom roku 1848 (pozri revolúcia v rokoch 1848 – 1849 v Uhorsku a slovenské povstanie) spolu so *Slovenskými národnými novinami*.

## Význam
Vzhľadom na nedostatok publikačných možností pre slovenských autorov bola na stránkach *Orla tatránskeho* uverejnená podstatná časť dobovej literárnej produkcie, v základných znakoch patriaca do romantizmu. Pôvodnú básnickú tvorbu uverejňoval Andrej Sládkovič, Janko Kráľ, Samo Bohdan Hroboň, Samo Chalupka, P. Kellner-Hostinský a M. Dohnány, Ján Kalinčiak, S. B. Hruboň a Samo Tomášik prispievali prózou a B. Nosák i cestopismi. Jozef Miloslav Hurban, Ľ. Štúr, Ján Francisci-Rimavský a M. Dohnány vo svojich literárnych kritikách vyjadrovali tiež postoje k otázkam koncepcie a smerovania literatúry a načali tak novú éru slovenskej literárnej kritiky. Kultúrnohistorické články (najmä Ľ. Štúra) a vnútrogeneračné polemiky (J. M. Hurbana, Ctiboha Zocha a i.) predstavovali cenný zdroj pre poznanie ideovej orientácie spoločenského života.

## Referencie

## Použitá literatúra
* 

Kategória:Slovenské novinárstvo
Arthur Hailey

**Arthur Hailey** (* 5. apríl 1920, Luton,  Spojené kráľovstvo – † 24. november 2004, Lyford Cay, New Providence, Bahamy) bol britsko-kanadský spisovateľ.

## Životopis
Narodil sa v Anglicku. V roku 1947 sa presťahoval do kanadského Toronta. Potom žil dlhší čas v kalifornskom meste St. Helena. Daňový tlak ho donútil vysťahovať sa z USA. Zvyšok života prežil na Bahamských ostrovoch.

## Dielo
Debutoval románom *[[Let do nebezpečenstva]]* (1958 so spoluautorom Johnom Castlom). Do povedomia čitateľov sa zaradil románmi *[[Hotel (román)|Hotel]]*, *[[Letisko (román)|Letisko]]* či *[[Kolesá (román)|Kolesá]]*.

## Bibliografia
* 1958 – *[[Let do nebezpečenstva]]* (*Runway Zero-Eight*) – spoluautor John Castle
* 1959 – *[[Konečná diagnóza]]* (*The Final Diagnosis*), slovensky 1992
* 1960 – *[[Na vysokých miestach]]* (*In high places*), slovensky 1992
* 1965 – *[[Hotel (román)|Hotel]]* (*Hotel*), slovensky 1983
* 1968 – *[[Letisko (román)|Letisko]]* (*Airport*), slovensky 1988
* 1971 – *[[Kolesá (román)|Kolesá]]* (*Wheels*), slovensky 1974
* 1974 – *[[Peniaze (román)|Peniaze]]* (*The Moneychangers*), slovensky 1990
* 1979 – *[[Preťaženie (román)|Preťaženie]]* (*Overload*), slovensky 1992
* 1984 – *[[Liek (román)|Liek]]* (*Strong Medicine*), slovensky 1988
* 1990 – *[[Reportér (román)|Reportér]]* (*The Evening News*), slovensky 1991
* 1997 – *[[Detektív (román)|Detektív]]* (*Detective*), slovensky 1998

## Referencie


## Externé odkazy
* Spisovatele.cz – Arthur Hailey (česky)
* Cesky-jazyk.cz – Arthur Hailey (česky)
* Audio Interview with Arthur Hailey  
* Telegraph.co.uk – Arthur Hailey  

Kategória:Britskí spisovatelia
Kategória:Kanadskí spisovatelia
Slovenské noviny

**Slovenské noviny** môžu byť:
* noviny z rokov 1849 – 1861, pozri Bachove Slovenské noviny
* časopis z rokov 1868 – 1875, pozri Bobulove Slovenské noviny
* noviny z rokov 1886 – 1918, pozri Hornyánskeho Slovenské noviny
* týždenník z rokov 1922 – 1938, pozri Vrabcove Slovenské noviny
* týždenník v Maďarsku 1939 – 1944, pozri Slovenské noviny (Maďarsko)
Cyrill a Method

**Cyrill a Method** je označenie viacerých slovenských náboženských týždenníkov:
*1850 - 1851: pozri Banskoštiavnický Cyrill a Method
*1852 - 1856: pozri Banskobystrický Cyrill a Method
*1855 - 1870: pozri Cyrill a Method-Katolícke noviny

## Pozri aj
* Cyril a Metod
Cyrill a Method : katolícke noviny pre cirkev, dom a školu

thumb|Titulný list novín Cyrill a Method.
**Cyrill a Method : katolícke noviny pre cirkev, dom a školu** bol slovenský náboženský týždenník. Od 1. júla 1855 do 30. novembra toho istého roku redigoval Cyrill a Method s podtitulom Katolícke noviny Andrej Radlinský, keď tento tlačový orgán aj zanikol.

Po viac ako ročnom prerušení začal vychádzať po zlúčení s Katolíckymi novinami znovu v Hattalovej „opravenej slovenčine“ (čiže dnešnej slovenčine) roku 1857 pod názvom: Cyrill a Method s podnázvom Katolícke noviny pre cirkev, dom a školu v Budíne, od 5. IX. 1862 časopis vychádzal v Skalici, v rokoch 1869 – 1870 v Bratislave.

Boli to konfesionálne noviny vyznačujúce sa miernym propagovaním slovenského národného hnutia a veľkou ústupčivosťou k vysokej cirkevnej hierarchii. Zastávali neraz nepružné, konzervatívne, ba aj reakčné stanovisko, ktoré bolo v priamom protiklade so životnými záujmami slovenského ľudu. Preto ani Cyrill a Method v rokoch 1855 – 1858 nemá veľkú publicitu a stál bokom od pokrokového krídla slovenského nacionálneho pohybu.

Význam Cyrilla a Methoda vzrástol v rokoch 1857-61, keď hlásal nielen hospodárske a kultúrne, ale aj politické požiadavky Slovákov, pretože úradné Slovenské noviny tak robiť nemohli. Popularite Radlinského časopisu poslúžila v podstatnej miere jeho pedagogická príloha Priateľ školy a literatúry. Tu sa písalo tiež o politických požiadavkách - napr. o potrebe zostavenia národného memoranda, založenia Matice slovenskej, našich gymnázií atď. Cyrill a Method s prílohou podstatne urýchlil národnozjednocovacie slovenské hnutie a pričinili sa o víťazstvo spisovnej slovenčiny nad staroslovenčinou. Okrem Radlinského sa o tieto zmierujúce tendencie koncom bachovského absolutizmu pričinil aj Karol Kuzmány, Daniel Lichard i Janko Kalinčiak.

## Periodicita
*** Cyrill a Method : Čili katolický Časopis pro Církev a Školu**
** redaktor J.Palárik, vydavateľ dr. O. Radlinský
** tlačili sa v B. Bystrici
** ročník 1850, 1851
*** Cyrill a Method : Katolický časopis pre Církev a Školu**
** redaktor M. Chrástek, Juraj Slota
** tlačil F. Machold v B. Bystrici 
** ročník 1852, 1853, 1854, 1855, 1856 - koncom r. 1856 časopis v B. Bystrici zanikol a pomenovanie Cyrill a Method prijali Radlinského Katolícke noviny, ktoré sa r. 1857 vydávali pod názvom Cyril a Metod, Katolícke Noviny pre Cirkev, Dom a Školu
*** Cyrill a Method : Katolícke noviny pre Cirkev, Dom a Školu**
** redaktor a vydavateľ Andrej Radlinský, hl. spolupracovník Viktor Sasinek, Levoslav Boček
** tlačil Martin Bagó v Budapešti, Fr. X. Škarnycla synovia v Skalici, Mayer v Bratislave, Ž. Winter v Trnave
** ročník 1857 - 1870

## Noviny v elektronickej podobe
* Cyrill a Method - dostupné v Digitálnej knižnici UKB

## Zdroj
* Cyrill a Method. In: Bibliografia slovenských novín a časopisov do roku 1918. Štátna vedecká knižnica v Košiciach. Martin : Matica slovenská, 1958. 

Kategória:Katolícka tlač 
Kategória:Slovenské novinárstvo
Kategória:19. storočie
Kategória:Týždenníky na Slovensku
Přátel mešťana a hospodára

**Přátel mešťana a hospodára** s podtitulom *Nedeľné listy k poučení a k osvětě mešťana a rolníka k upevnení citú nábožního a k napomožení všeobecních záležitostí ríše* boli slovenské hospodárske noviny veľmi nízkej novinárskej a jazykovej úrovne.

Ich prvé číslo vyšlo v júni roku 1850. Podľa všetkého zanikli v krátkej dobe. Ich vydavateľom a redaktorom bol dr. Pustay - známy člen maďarskej Starokonzervatívnej strany. Boli to vlastne prekladové noviny, vychádzajúce nielen v maďarskom, ale aj v nemeckom jazyku. Podľa svedectva súčasníkov boli písané “najhorší slovenčinou jakou ani lid nemluvní a také rozuměti nemůže".

Kategória:Slovenské novinárstvo
Banskobystrický Cyrill a Method

**Cyrill a Method** bol nábožensko-pedagogický týždenník, ktorý vychádzal v rokoch 1852 až 1856 v Banskej Bystrici.

Keď bolo obnovené roku 1852 vydávanie bývalého banskoštiavnického Cyrilla a Methoda dostal sa tento orgán pod kontrolu, alebo, ako sa to jemnejšie nazývalo “ochranu v. úradu biskupovho v Banskej Bystrici". Vtedy už nebol ani len tieňom svojej niekdajšej pokrokovosti a radikálnosti, aj keď týmto údajným ochrancom a mecénom sa stal banskobystrický biskup Štefan Moyzes. Časopis vychádzal spočiatku “v opravenej slovenčine", onedlho však prijal zase staroslovenčinu. Toto kolísanie v otázke slovenského jazyka bolo odrazom sporov a slabosti slovenského národného hnutia. Jeho vedenie sa tiež často menilo, čo mu nebolo na osoh. Spočiatku (od 4. čísla III. roč. - 28. I. 1854) bol jeho redaktorom Juraj Slota, od 5. I. 1856 pristúpil k nemu Michal Chrástek. Obaja museli zápasiť s nedostatkom dopisovateľov a odberateľov časopisu.

Roku 1857 dochádza k zlúčeniu banskobystrického Cyrilla a Methoda s peštianskými Katolíckymi novinami. Od tých čias vychádzal v Pešti zásluhou Andreja Radlinského Cyrill a Method s podtitulom Katolícke noviny pre cirkev, dom a školu v hattalovskej „opravenej“ slovenčine.

Kategória:Slovenské novinárstvo
Kategória:Kultúra v Banskej Bystrici
Priateľ ľudu (1861 – 1867)

**Priateľ ľudu** boli slovenské politické noviny uhrofilských Slovákov,  ktoré vychádzali v rokoch 1861 až  1867.  Boli to prvé slovenské politické noviny,  ktoré vystúpili pred slovenskú verejnosť po roku 1860 (čiže po skončení Bachovho absolutizmu). 

Dňa 20. II. 1861 vyšlo v Pešti prvé číslo jej Priateľa ľudu, ktorý mal podtitul: Slovenský politický týždenník. Jeho vydavateľom a redaktorom bol Lukáč Mácsai. Druhým redaktorom (spolupracovníkom) novín bol Ladislav Szeberíny. Obidvaja boli známymi novinármi už z rokov meruôsmych, keď vydávali noviny toho istého mena (Priateľ ľudu (1848 – 1849)). Od 3. IV. 1861 sa stal spoluredaktorom novín aj Ferdinand Pfeifer.

Mácsayho Priateľ ľudu síce aj teraz tak, ako v revolúcii bojoval proti Habsburgovcom a rakúskemu absolutizmu, ale zastával pritom reakčnú uhrofilskú, protislovenskú líniu, v snahe čo najlepšie slúžiť peštianskym vládnym kruhom. Tentoraz však vykonával svoju protislovenskú politiku veľmi opatrne a postupne, aby od nej neodradil ľudí nacionálne vlažných, ale aj uvedomelých Slovákov.

Preto napr. si vytýčil taký politický program, ktorý obsahoval aj boj za sociálne požiadavky ľudu, a to v takej miere, v akej sa nevyskytovali ani v Pešťbudínskych vedomostiach, ani v slovenskom národnom memorande. Priateľ ľudu očakával napr. od uhorského snemu likvidáciu najkrikľavejších feudálnych prežitkov, ako bolo zrušenie viničnej dežmy, poddanských poplatkov z kopaničiarskej pôdy, zrušenie nadmerných daní, ale hlavne odstránenie polokoloniálneho postavenia Uhorska k rakúskym zemiam.

Priateľ ľudu si však zachoval aj všetky svoje vážne nedostatky a omyly, ktoré mal už v rokoch 1848/49. Neuznával nárok Slovákov na národnú rovnoprávnosť a nemal ani pochopenia pre ich kultúrne a osvetové potreby.

Najvýznamnejším spolupracovníkom, hlavne v dobe začiatku jeho vychádzania, bol Ján Palárik, ktorý sa v tejto dobe ešte úprimne domnieval, že bude možno splniť slovenské národné požiadavky a rovnoprávnosť po dohode s vedením maďarskej liberálnej buržoáznej strany. V tejto nádeji ho udržiavali sľuby Eötvösa  v novinách  Pesti Napló o možnostiach všetkých národov Uhorska, stať sa rovnoprávnymi v rámci uhorského konštitucionálneho zriadenia. Palárikova spolupráca Mácsayho novinám pomohla, aj keď sa ani jemu nepodarilo odstrániť ich protislovenské zameranie. Vtedy aj Palárik napísal veľa článkov o možnostiach rovnoprávnosti v Uhorsku a o význame slovensko-maďarskej spolupráce. Veril, že väčšina maďarských politikov to myslí s národnou rovnoprávnosťou úprimne, v čom sa však sklamal.

Redakcia novín sa postupne skompromitovala v očiach slovenských čitateľov, keď sa jej uhrofilská a protislovenská politika stupňovala. To bolo v konečnom dôsledku aj príčinou úpadku Priateľa ľudu. Veď kým začiatkom roku 1861 mal 1000 predplatiteľov, roku 1867 zostalo mu z nich už len 300. Preto aj Ladislav Jeszenský, jeho neskorší redaktor, v januári 1867 zastavil ďalšie vydávanie Priateľa ľudu a prešiel aj s jeho predplatiteľmi do Bobulových Slovenských novín.

Kategória:Dejiny Slovenska
Kategória:Slovenské novinárstvo
Frederick Forsyth

**Frederick Forsyth** (* 25. august 1938, Ashford, Kent, Spojené kráľovstvo – † 9. jún 2025, Jordans, Buckinghamshire, Spojené kráľovstvo) bol britský spisovateľ, autor svetových politických bestsellerov.

## Život
Frederick Forsyth ako sedemnásťročný zanechal štúdium, lebo sníval o tom, že sa stane toreadorom. V skutočnosti sa o dva roky neskôr stal najmladším pilotom Britského kráľovského letectva. Potom pracoval ako korešpondent pre agentúru Reuters vo Východnom Berlíne a v Paríži a ako reportér BBC v Afrike. Ako dôsledok priveľmi kritického stanoviska okolo krízy v Biafre, ho prepustili z práce. Do Londýna sa vrátil celkom bez peňazí a práve finančná tieseň ho doviedla k písaniu. Veľký úspech zožal už jeho prvý román *[[Šakal (román)|Šakal]]* o fiktívnom atentáte na de Gaulla.

## Bibliografia

### Po slovensky
* 1976 – *[[Šakal (román)|Šakal]]* (*The Day of the Jackal*)
* 1992 – *[[Vyjednávač (román)|Vyjednávač]]* (*The Negotiator*)
* 1993 – *[[Spis Odessa]]* (*The Odessa File*)
* 1998 – *[[Ikona (román)|Ikona]]* (*Icon*)
* 1999 – *[[Fantóm Manhattanu (román)|Fantóm Manhattanu]]* (*Phantom Of Manhattan*)
* 2000 – *[[Štvrtý protokol (román)|Štvrtý protokol]]* (*The Fourth Protocol*)
* 2001 – *[[Diabolská alternatíva]]* (*The Devil's Alternative*)
* 2001 – *[[Veterán (román)|Veterán]]* (*Veteran*)
* 2004 – *[[Pomstiteľ (román)|Pomstiteľ]]* (*Avenger*)
* 2007 – *[[Afganec (román)|Afganec]]* (*Afghan*)
* 2011 – *[[Kobra (kniha)|Kobra]]* (*The Cobra*)
* 2014 – *[[Zoznam smrti]]* (*The Kill List*)

### Po česky
* 1970 – *Šakal* (*The Day of the Jackal*)
* 1972 – *Spis Odessa* (*The Odessa File*)
* 1974 – *Žoldáci* (*The Dogs of war*)
* 1975 – *Pastýř* (*The Shepherd*)
* 1979 – *Ďáblova alternativa* (*The Devil's Alternative*)
* 1982 – *Žádné stopy* (*No Comebacks*)
* 1984 – *Čtvrtý protokol* (*The Fourth Protocol*)
* 1989 – *Vyjednávač* (*The Negotiator*)
* 1991 – *Mistr Klamu* (*The Deceiver*)
* 1994 – *Boží pěst* (*The Fist of God*)
* 1996 – *Ikona* (*Icon*)
* 1998 – *Fantom Manhattanu* (*The Phantom Of Manhattan*)
* 2001 – *Kvintet* (*The Veteran*)
* 2003 – *Mstitel* (*Avenger*)
* 2006 – *Afganec* (*The Afghan*)
* 2011 – *Kobra* (*The Cobra*)
* 2012 – *Příběh Biafry* (*The Biafra Story*)
* 2014 – *Seznam smrti* (*The Kill List*)

## Referencie

## Iné projekty

## Externé odkazy
* 
* 

Kategória:Anglickí spisovatelia románov
Kategória:Anglickí novinári
Kategória:Spisovatelia trilerov
Kategória:Britskí letci
Kategória:Britskí diplomati
Kategória:Príslušníci Royal Air Force
Kategória:Commanders of the Order of the British Empire
Kategória:Osobnosti z grófstva Kent
Jürgen Mittelstraß

**Jürgen Mittelstraß**  (* 11. október 1936, Düsseldorf, Nemecko) je 
nemecký filozof a teoretik vedy, žiak Paula Lorenzena a Wilhelma Kamlaha, predstaviteľ erlangenskej školy, vydavateľ Encyklopédie filozofie a teórie vedy.

## Iné projekty

## Externé odkazy
* 
* Oficiálna stránka 
* „Wissenschaftlich Spitze“

Kategória:Nemeckí filozofi
Kategória:Osobnosti z Düsseldorfu
Noah Gordon

**Noah Gordon** (* 11. november 1926, Worcester, Massachusetts, USA - † 22. november 2021) bol americký spisovateľ. Svetový úspech si získal najmä trilógiou o lekárskej dynastii Colovcov (*Liečiteľ*, *Šaman*, *Lekárka*).

## Život
S manželkou Lorraine žili na lesnej farme v Berkshireských vrchoch v západnom Massachusetts. Manželka je vydavateľkou miestnych novín, on bol lekársky technik na ich pohotovostnej stanici. Mali tri deti, Lise, Jamie a Michaela.

## Dielo
Pri písaní trilógie sa pre hodnovernosť deja zamestnal v nemocnici, študoval dejiny lekárstva aj rozličné chirurgické postupy v minulosti.

## Bibliografia
### Dynastia Colovcov
* 1987 - *The Physician*
* 1992 - *Shaman*
* 1995 - *Matters of Choice*

### Ostatné
* 1969 - *The Death Committee*
* 1987 - *The Rabbi*
* 1979 - *The Jerusalem Diamond*
* 2000 - *The Last Jew*
* 2007 - *The Bodega*

### Po slovensky
* 1993 - *[[Liečiteľ (román)|Liečiteľ]]* (*The Physician*)
* 1993 - *[[Šaman (román)|Šaman]]* (*Shaman*)
* 1994 - *[[Jeruzalemský diamant (román)|Jeruzalemský diamant]]* (*The Jerusalem Diamond*)
* 1995 - *[[V znamení viery (román)|V znamení viery]]* (*The Rabbi*)
* 1995 - *[[Klinika (román)|Klinika]]* (*The Death Committee*)
* 1995 - *[[Lekárka (román)|Lekárka]]* (*Matters of Choice*)
* 2001 - *[[Posledný Žid (román)|Posledný Žid]]* (*The Last Jew*)
* 2008 - *[[Vínna pivnica (román)|Vínna pivnica]]* (*The Bodega*)

## Referencie


## Externé odkazy
* 
* 
* 

Kategória:Spisovatelia USA
Michael Ridpath

**Michael Ridpath** (* 1961) je britský spisovateľ trilerov z finančníckeho prostredia.

## Život
Jedného dňa si Michael Ridpath, úspešný londýnsky obchodník s obligáciami, kúpil počítač a po večeroch zo zábavy napísal triler z finančníckeho prostredia. Literárna agentka Carol Blakeová román náhodou objavila v záplave nevyžiadaných rukopisov. Autor dostal zmluvu na 250 tisíc libier, zahraničné práva boli predané do 23 krajín a pripravuje sa filmová verzia. 

Po veľkom úspechu svojej prvej knihy sa Ridpath vrátil k práci v Saudskej medzinárodnej banke, kde pôsobí dva dni v týždni a ďalšie tri dni píše v prenajatej kancelárii svoj ďalší román. 

## Bibliografia
*1995 - *[[Falošná záruka]]* (*Free to Trade*)
* *[[Virtuálna realita (román)|Virtuálna realita]]* (*Trading Reality*)
*1998 - *[[Maklér (román)|Maklér]]* (*The Marketmaker*)
* *Final Venture*
* *The Predator*
* *On the Edge*
* *Fatal Error*

### Po slovensky
*1996 - *[[Falošná záruka]]* (*Free to Trade*)
* *[[Virtuálna realita (román)|Virtuálna realita]]* (*Trading Reality*)
*1999 - *[[Maklér (román)|Maklér]]* (*The Marketmaker*)

Kategória:Narodenia v 1961 
Kategória:Britskí spisovatelia
Ladislav Nádaši-Jégé

**Ladislav Nádaši-Jégé** (vl. menom MUDr. **Ladislav Ľudovít Jozef Nádaši**, pseudonymy *Dr. Ján Grob*, *Jégé* a i.; * 12. február 1866, Dolný Kubín – † 2. júl 1940, Dolný Kubín) bol slovenský prozaik.

## Život
Narodil sa v rodine advokáta Antona Nádašiho a jeho manželky Emílie, rodenej Ujhélyiovej. Vzdelanie získaval v Kežmarku, Ružomberku, Gyöngyösi a v Levoči, neskôr pokračoval v štúdiu na lekárskej fakulte v Prahe. Takmer celý svoj život prežil ako lekár v Dolnom Kubíne. Bol tiež aktívnym spolupracovníkom a hlavným redaktorom novín Naša Orava, neskôr zodpovedným redaktorom *Oravy*. V 30. rokoch sa jeho zdravie prudko zhoršilo, najmä po odchode jeho dcéry do protektorátu. Nikdy sa z toho nespamätal a krátko na to zomrel na srdcovú porážku.

## Tvorba a myslenie
Jeho prvé literárne diela vznikli v čase jeho lekárskych štúdií. V tom období sa tiež stal aktívnym členom spolku Detvan, ktorý podporoval jeho literárne aktivity. Svoje diela uverejňoval spočiatku časopisecky (Národnie noviny, Slovenské pohľady, Slovenský denník, Národný denník a i.). Písal humoresky, črty, besednice, novely, a až neskôr sa venoval písaniu románov. Najlepšie romány napísal v 20. rokoch 20. storočia. V tom čase sa venoval najmä próze s historickou tematikou. Vplyv na jeho tvorbu mali ruskí realistickí autori, no tiež francúzsky naturalista Émile Zola. Jeho štúdium histórie ho presviedčalo, že človek sa v podstate nemení, no spoločenský vývin neustále napreduje. Ako lekár pozeral na človeka skepticky, ale aj napriek tomu je v jeho diele predsa len človek-jednotlivec nositeľom pokroku a vynikajúci nad všeobecnú úroveň prostredia humanizmom, vzdelaním alebo štátnickými schopnosťami.

## Dielo

* 1897 – *Pomsta*, poviedka (vyšlo v Národných novinách)
* 1889 – *Výhody spoločenského života*, novela
* 1922 – *Wieniawského legenda*
* 1923 – *Adam Šangala*, román
* 1925 – *Krpčeky sv. Floriána*, dráma
* 1925 – *Mia*, dráma
* 1925 – *Kuruci*, novela
* 1926 – *Magister rytier Donč*, novela inšpirovaná životom magistra Donča
* 1926 – *Horymír*, novela
* 1928 – *Svätopluk*, román
* 1930 – *Cesta životom*, autobiografické dielo
* 1931 – *Itália*, zbierka noviel
* 1931 – *Kozinský mlyn*
* 1932 – *Alina Orságová*, román
* 1934 – *Medzi nimi*, zbierka noviel
* 1937 – *S duchom času*, román

## Iné projekty

## Externé odkazy
* Záznam o pokrstení v matrike - záznam číslo 3, katolíckej farnosti Dolný Kubín; pokrstený ako Ladislaus Ludovicus Josephus Nádasi
* Kompletné dielo L.N. Jégého dostupné online 
*Celá kniha Adam Šangala na stiahnutie.

Kategória:Slovenskí spisovatelia
Kategória:Slovenskí prozaici
Kategória:Slovenskí lekári
Kategória:Osobnosti z Dolného Kubína
Kategória:Osobnosti Evanjelického lýcea v Kežmarku
Kategória:Absolventi Lekárskej fakulty Karlovej univerzity
Leonard S. Goldberg

**Leonard S. Goldberg** (* 19. marec 1936, Charleston, Južná Karolína, USA)
 je americký spisovateľ, lekár profesor. Je autorom viacerých románov z lekárskeho prostredia.

Pôsobil ako lekár v Los Angeles a profesor na University of California, Los Angeles.

## Bibliografia
*1980 - *Transplant* 
*1992 - *Deadly Medicine* 
*1994 - *A Deadly Practice* 
*1996 - *Deadly Care* 
*1997 - *Deadly Harvest* 
*1998 - *Deadly Exposure*
*2000 - *Lethal Measures*
*2001 - *Fatal Care*
*2002 - *Brainwaves*
*2003 - *Fever Cell*

### Po slovensky
*1995 - *[[Smrtiaca prax]]* (*A Deadly Practice*) 
*1996 - *[[Nebezpečný vírus]]* (*The Cure*) 
*1996 - *[[Vražedný liek]]* (*Deadly Medicine*) 
*1997 - *[[Transplantát]]* (*Transplant*) 
*1998 - *[[Smrteľná žatva]]* (*Deadly Harvest*) 
*2000 - *[[Smrtiaci jed]]* 
*2001 - *[[Smrtiace prostriedky]]* (*Lethal Measures*) 
*2002 - *[[Smrteľná procedúra ]]* (*Fatal Care*) 
*2003 - *[[Mozgové impulzy]]* (*Brainwaves*) 
*2007 - *[[Vírus (román)|Vírus]]*

## Referencie


## Externé odkazy
* Bibliographie
* Bibliographie

Kategória:Spisovatelia USA
Kategória:Lekári USA
Kategória:Univerzitní profesori USA
Kategória:Osobnosti z Charlestonu (Južná Karolína)